
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2645 

6 Οκτωβρίου 2014 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Καταβολή προμήθειας ανταλλαγής τίτλων του Ελ¬ 


ληνικού Δημοσίου. 1 

Απονομή Ηθικής Αμοιβής του Επαίνου σε Μόνιμο 
Υπάλληλο. 2 


Τροποποίηση του Εσωτερικού Κανονισμού Λειτουρ¬ 
γίας της Ανώνυμης Εταιρείας με την επωνυμία 
«Ελληνικής Εταιρείας Επενδύσεων και Εξωτερικού 
Εμπορίου Α.Ε.» και το διακριτικό τίτλο «ΕηΙθΓρπεο 

Θγθθοθ». 3 

Τροποποίηση της υπ’ αριθμ. 187/28.1.2014 (ΦΕΚ τ.Β' 
265/7-2-2014) απόφασης του Υπουργού Δικαιο¬ 
σύνης, Διαφάνειας και Ανθρωπίνων Δικαιωμάτων 
«Σύσταση και συγκρότηση ειδικής νομοπαρασκευ¬ 
αστικής επιτροπής με αντικείμενο την ενσωμάτω¬ 
ση στην εθνική έννομη τάξη της Οδηγίας 2013/48/ 

ΕΕ του Ευρωπαϊκού Κοινοβουλίου και του Συμ¬ 
βουλίου της 22ας Οκτωβρίου 2013, σχετικά με το 
δικαίωμα πρόσβασης σε δικηγόρο στο πλαίσιο 
ποινικής διαδικασίας και διαδικασίας εκτέλεσης 
του ευρωπαϊκού εντάλματος σύλληψης, καθώς 
και σχετικά με το δικαίωμα ενημέρωσης τρίτου 
προσώπου σε περίπτωση στέρησης της ελευθε¬ 
ρίας του και με το δικαίωμα επικοινωνίας με τρί¬ 
τα πρόσωπα και με προξενικές αρχές κατά τη δι¬ 
άρκεια της στέρησης της ελευθερίας, τη σύνταξη 
της σχετικής αιτιολογικής έκθεσης, της έκθεσης 
αξιολόγησης συνεπειών ρυθμίσεων και του πίνα¬ 
κα αντιστοίχισης των προτεινόμενων με το σχέ¬ 
διο νόμου διατάξεων με τις διατάξεις της Οδη¬ 
γίας» - Αντικατάσταση μέλους. 4 

Ανανέωση απαγόρευσης Θήρας, για ένα (1) ακόμη 
έτος σε έκταση δέκα χιλιάδων εξακοσίων στρεμ¬ 
μάτων (10.600 στρ.), περιφέρειας Τοπ. Κοιν. Μάζιας 
Δήμου Ιωαννιτών και Τοπ. Κοιν. Γότιστας Δήμου 


Μετσόβου, Περ. Ενότητας Ιωαννίνων. 5 

Ανανέωση απαγόρευσης Θήρας περιορισμένης χρο¬ 
νικής διάρκειας, για πέντε (5) ακόμη έτη, σε έκτα¬ 
ση 29.600 στρεμμάτων στη Λίμνη Παμβώτιδα, Νο¬ 
μού Ιωαννίνων. 6 

Ανάθεση καθηκόντων Ληξιάρχων, στις Δημοτικές 
Ενότητες του Δήμου Μώλου-Αγ.Κων/νου. 7 


Απόφαση ανάθεσης καθηκόντων Ληξιάρχων, σε 


υπαλλήλους του Δήμου Αγράφων. 8 

Ανάθεση καθηκόντων Ληξιάρχου, σε υπαλλήλους του 
Δήμου Δελφών. 9 

Α ΠΟΦΑΣΕΙ Σ 

Αριθμ. 1515 (1) 

Καταβολή προμήθειας ανταλλαγής τίτλων 
του Ελληνικού Δημοσίου. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 


1. Τις διατάξεις των άρθρων 31 και 32 του Ν. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178 Α71990). 

2. Τις διατάξεις του άρθρου 1 του Ν. 2187/1994 «Ρύθ¬ 
μιση θεμάτων σχετικών με τη σύναψη και διαχείριση 
δανείων του Ελληνικού Δημοσίου από το εσωτερικό 
και το εξωτερικό και άλλες διατάξεις» (ΦΕΚ 16 Α71994). 

3. Τ ις διατάξεις του άρθρου 12 του Ν. 2074/1992 «Δι¬ 
αρρυθμίσεις στον ενιαίο ειδικό φόρο κατανάλωσης 
πετρελαιοειδών προϊόντων και άλλες διατάξεις» (ΦΕΚ 
128 Α'/1992). 

4. Τις διατάξεις των άρθρων 5 έως και 12 του Ν. 2198/ 
1994 «Αύξηση αποδοχών δημοσίων υπαλλήλων εν γέ- 
νει, σύναψη δανείων υπό του Ελληνικού Δημοσίου και 
δημιουργία στην Τράπεζα της Ελλάδος Συστήματος 
Παρακολούθησης Συναλλαγών επί τίτλων με λογιστική 
μορφή (άυλοι τίτλοι)» (ΦΕΚ 43 Α71994). 

5. Τις διατάξεις του Ν. 2842/2000 «Λήψη συμπληρω¬ 
ματικών μέτρων για την εφαρμογή των κανονισμών 
(ΕΚ) 1103/97, 974/98 και 2866/98 του Συμβουλίου, όπως 
ισχύουν σχετικά με την εισαγωγή του ευρώ» (ΦΕΚ 207 
Α72000). 

6. Τ ις διατάξεις του Ν. 2362/1995 «Περί Δημοσίου Λογιστι¬ 
κού, ελέγχου των δαπανών του Κράτους κ.α.δ.» (ΦΕΚ 247 
Α71995), συμπεριλαμβανομένων ιδίως των άρθρων 2,64,90 
και 91 του ως άνω νόμου, ως έχει τροποποιηθεί και ισχύει. 

7. Τις διατάξεις των άρθρων 30, 71, 74, 125, 127, 128 
και 177 του Ν. 4270/2014 (ΦΕΚ 143 Α72014) «Αρχές δη¬ 
μοσιονομικής διαχείρισης και εποπτείας (ενσωμάτωση 
της Οδηγίας 2011/85/ΕΕ) - δημόσιο λογιστικό και άλλες 
διατάξεις». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8. Τις διατάξεις του Ν. 2628/1998 «Σύσταση Νομικού 
Προσώπου Δημοσίου Δικαίου με την επωνυμία Οργα¬ 
νισμός Διαχείρισης Δημοσίου Χρέους (Ο.Δ.ΔΗ.Χ.) και 
άλλες διατάξεις» (ΦΕΚ 151 Α71998), όπως τροποποιήθηκε 
με τον Ν. 3965/2011 (ΦΕΚ 113 Α72011). 

9. Την αριθμ. 2/22899/0023Α/15-03-2012 απόφαση του 
Υπουργού Οικονομικών «Εσοδα - Δαπάνες σύναψης, 
έκδοσης, εξυπηρέτησης, τακτοποίησης, των δημοσίων 
δανείων, τίτλων, παραγώγων κ.τλ.» (ΦΕΚ 785 Β72012). 

10. Την αριθμ. 1090/8-07-2014 απόφαση του Αναπληρω¬ 
τή Υπουργού Οικονομικών «Κίνηση Τραπεζικών Λογαρια¬ 
σμών του Ελληνικού Δημοσίου που τηρούνται στην Τρά- 
πεζα της Ελλάδος από τον Ο.Δ.ΔΗ.Χ.» (ΦΕΚ 1865 Β72014). 

11. Την απόφαση του Υπουργού Οικονομικών 2/60752/ 
0004/9-9-2010 «Εξουσιοδότηση του Οργανισμού Διαχεί¬ 
ρισης Δημοσίου Χρέους (Ο.Δ.ΔΗ.Χ.) ως εντολοδόχου του 
Ελληνικού Δημοσίου» (ΦΕΚ 1538 Β72010). 

12. Τις διατάξεις του άρθρου 27 του Ν. 4223/2013 «Ενι¬ 
αίος Φόρος Ιδιοκτησίας Ακινήτων και άλλες διατάξεις» 
(ΦΕΚ 287 Α72013). 

13. Το Π.Δ. 185/2009 «Ανασύσταση Υπουργείου Οικο¬ 
νομικών» (ΦΕΚ 213 Α72009). 

14. Το Π.Δ. 189/2009 «Καθορισμός και ανακατανομή 
αρμοδιοτήτων των Υπουργείων» (ΦΕΚ 221 Α72009). 

15. Το Π.Δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 141 Α72012). 

16. Την απόφαση του Πρωθυπουργού Υ48/9-07-2012 
«Καθορισμός αρμοδιοτήτων του αναπληρωτή Υπουργού 
Οικονομικών Χρήστου Σταϊκούρα» (ΦΕΚ 2105 Β72012). 

17. Τις διατάξεις του Ν. 3861/2010 «Ενίσχυση της διαφά¬ 
νειας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο διαδίκτυο “Πρόγραμμα Διαύγεια” και άλλες 
διατάξεις.» (ΦΕΚ 112 Α72010). 

18. Το αρ. 211/8-9-2014 πρακτικό του Ο.Δ.ΔΗ.Χ. 

19. Την από 10/09/2014 ΩθβΙθι· ΜαηαςβΓ ΑρΓθθίτίθηί. 

20. Την αρ. 1469/15-09-2014 απόφαση του Υπουργού 
Οικονομικών «Ανταλλαγή Εντόκων Γραμματίων του 
Ελληνικού Δημοσίου έναντι ομολόγων με ημερομηνία 
διακανονισμού 16-09-2014 (ΦΕΚ Β' 2460/2014), αποφα¬ 
σίζουμε: 

Την καταβολή προμήθειας ποσοστού 0,05%, όπως ορί¬ 
ζεται στην παράγραφο 5.1 της από 10/09/2014 ΩθαΙβΓ 
ΜαηαςθΓ ΑρΓθθπίθηΙ, υπολογιζόμενης επί της συνολι¬ 
κής ονομαστικής αξίας των εντόκων γραμματίων ύψους 
€ 1.671.330.000,00 που προσφέρθηκαν κατά την ανταλ¬ 
λαγή της 16-09-2014 και επαναγοράσθηκαν από το Ελ¬ 
ληνικό Δημόσιο μέσω επανέκδοσης ομολόγων σταθερού 
επιτοκίου, σύμφωνα με την αρ. 1469/15-09-2014 απόφασή 
μας (ΦΕΚ Β' 2460/2014). 

Το συνολικό ύψος της προμήθειας ανέρχεται σε 
€ 835.665,00 και οι τέσσερις τράπεζες της κοινοπρα¬ 
ξίας (Α1ρίΐ3 ΒεηΚ Α.Ε., ΕυιΌόβηΚ Ει^βείβε, Εθνική Τράπεζα 
και Τράπεζα Πειραιώς) θα λάβουν εκάστη το ποσό των 
διακοσίων οκτώ χιλιάδων εννιακοσίων δεκαέξι ευρώ 
και εικοσιπέντε λεπτών (€ 208.916,25) με ημερομηνία 
30-09-2014. 

ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκαλεί- 
ται δαπάνη σε βάρος του Κρατικού Προϋπολογισμού για 
τα οικονομικό έτος 2014 η οποία θα καλυφθεί από τις 
σχετικές πιστώσεις εξυπηρέτησης του δημοσίου χρέους. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 2014 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 
-♦- 

Αριθμ. Φ.473.1/ΑΔ.585859/Σ.2064 (2) 

Απονομή Ηθικής Αμοιβής του Επαίνου σε Μόνιμο 
Υπάλληλο. 

Ο ΕΙΔΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Της διατάξεις των άρθρων 61 και 62 του Ν. 3528/07 
«Κώδικας Κατάστασης Δημοσίων Πολιτικών Διοικητικών 
Υπαλλήλων και Υπαλλήλων Ν.Π.Δ.Δ.». 

β. Τη δια του Φ.900/ΑΔ.637158/Σ.1315/18-7-12/ΓΕΑ/Γ2 
εγγράφου πρόταση απονομής της Ηθικής Αμοιβής του 
Επαίνου στο ΜΥ Κλ/ΠΕ ΜΗΧΑΝΙΚΩΝ Χρόνη Κωνσταντίνο. 

γ. Τη δια του Φ.900/ΑΔ.745090/Σ.90/25-01-13/ΥΠΕΠΑ 
εγγράφου παροχή της σύμφωνης γνώμης της Μονάδας 
που υπηρετεί ο ανωτέρω ΜΥ στην ανωτέρω πρόταση 
απονομής Ηθικής Αμοιβής. 

δ. Τη δια του Φ.479/ΑΔ.745142/Σ.142/14-02-14/ΥΠΕΠΑ 
εγγράφου υποστήριξη της πρότασης απονομής Ηθικής 
Αμοιβής από τη Μονάδα με καινούρια στοιχεία. 

ε. Τη γνωμοδότηση του Υπηρεσιακού Συμβουλίου με το 
123ο πρακτικό της 11ης συνεδρίασής του της 10-7-2014. 

στ. Το Προεδρικό Διάταγμα υτί αριθμ. 119/2013 (ΦΕΚ 
153/25-6-2013, τ.Α'), περί διορισμού Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών. 

ζ. Τη με αριθ. 252375 (ΦΕΚ 1971/13-8-2013, τ.Β'), Από¬ 
φαση του Υπουργού Εθνικής Αμυνας, με την οποία 
μεταβιβάστηκαν Αρμοδιότητες του ΥΕΘΑ στον Ειδικό 
Γραμματέα του ΥΠΕΘΑ, αποφασίζουμε: 

Την απονομή της Ηθικής Αμοιβής του Επαίνου στο Μ.Υ. 
Κλ./ΠΕ ΜΗΧΑΝΙΚΩΝ με Β' βαθμό, Χρόνη Κωνσταντίνο 
(ΑΜ: 2560), της ΥΠΕΠΑ, γιατί, εκτός ωραρίου εργασίας και 
με ιδιαίτερο επαγγελματισμό εκ μέρους του, εκπόνησε 
την πρωτότυπη για την ΠΑ και επιδοτούμενη από το 
ΕΣΠΑ μελέτη «Εγκατάσταση Μονάδας Συμπαραγωγής 
Ηλεκτρισμού-Θερμότητας/Ψύξης στο 251 ΓΝΑ», η εφαρμο¬ 
γή της οποίας θα αποφέρει σημαντικό οικονομικό όφελος 
στην Υπηρεσία και θα συμβάλλει στην προστασία του 
περιβάλλοντος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2014 

Ο Ειδικός Γραμματέας 
ΑΝΤΩΝΗΣ ΟΙΚΟΝΟΜΟΥ 

-♦- 

Αριθμ. 46741//ΔΙΟΕ 850 (3) 

Τροποποίηση του Εσωτερικού Κανονισμού Λειτουργίας 
της Ανώνυμης Εταιρείας με την επωνυμία «Ελληνι¬ 
κής Εταιρείας Επενδύσεων και Εξωτερικού Εμπο¬ 
ρίου Α.Ε.» και το διακριτικό τίτλο «ΕπΙοιρπεθ Ογθθοθ». 

Ο ΥΦΥΠΟΥΡΓΟΣ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας Υπόψη: 

1. Τ ις διατάξεις: 

α. Του άρθρου 1 του Ν. 4242/2014 (ΦΕΚ Α' 50). 

β. Των άρθρων 9 παρ. 9 και 12 του καταστατικού της 
«Ελληνικής Εταιρείας Επενδύσεων και Εξωτερικού Εμπο¬ 
ρίου Α.Ε.», όπως έχει δημοσιευθεί με το Ν. 2372/1996, 
άρθρο πρώτο (ΦΕΚ Α' 29), όπως ισχύει. 

γ. Της υπ’ αριθμ. 20/2011 Υπουργικής Απόφασης (ΦΕΚ 
Β' 1799) με θέμα «Εγκριση του Εσωτερικού Κανονισμού 
Λειτουργίας της Ανώνυμης Εταιρείας με την επωνυμία 
ΕΠΕΝΔΥΣΤΕ ΣΤΗΝ ΕΛΛΑΔΑ ΑΕ.” και το διακριτικό τίτλο 
ΊΝνΕδΤ ΙΝ ΘΒΕΕΘΕ 3.Α.”». 

δ. Της υπ’ αριθμ. 14520/ΔΙΟΕ/27-3-2Θ14 Υπουργικής 
Απόφασης (ΦΕΚ Β'756) με θέμα «Τροποποίηση του Εσω¬ 
τερικού Κανονισμού Λειτουργίας της Ανώνυμης Εται¬ 
ρείας με την επωνυμία «Ελληνικής Εταιρείας Επενδύ¬ 
σεων και Εξωτερικού Εμπορίου Α.Ε.» και το διακριτικό 
τίτλο «Εηίθφπεθ Θγθθοθ». 

ε. Του Ν. 3861/2010 «Ενίσχυση της διαφάνειας με την υπο¬ 
χρεωτική ανάρτηση νόμων και πράξεων των κυβερνητικών, 
διοικητικών και αυτοδιοικητικών οργάνων στο διαδίκτυο 
«Πρόγραμμα Διαύγεια» και άλλες διατάξεις» (ΦΕΚ Α' 112). 

στ. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

ζ. Του π.δ. 178/2000 «Οργανισμός του Υπουργείου Εθνι¬ 
κής Οικονομίας» όπως ισχύει (ΦΕΚ Α'65). 

η. Του π.δ. 85/2012 «Ίδρυση και μετονομασία Υπουργεί¬ 
ων, μεταφορά και κατάργηση υπηρεσιών» (ΦΕΚ Α' 141), 
όπως τροποποιήθηκε με το π.δ. 118/2013 «Τροποποίη¬ 
ση του π.δ. 85/2012 (ΦΕΚ Α' 141) - Ίδρυση Υπουργείου 
Υποδομών, Μεταφορών και Δικτύων και Υπουργείου 
Πολιτισμού και Αθλητισμού και μετονομασία των Υπουρ¬ 
γείων Ανάπτυξης, Ανταγωνιστικότητας, Υποδομών, Με¬ 
ταφορών και Δικτύων και Παιδείας και θρησκευμάτων, 
Πολιτισμού και Αθλητισμού σε Υπουργείο Ανάπτυξης 
και Ανταγωνιστικότητας και σε Υπουργείο Παιδείας και 
θρησκευμάτων αντιστοίχως». 

θ. Του π.δ. 119/2013 (ΦΕΚ Α' 153) «Διορισμός Αντιπροέ¬ 
δρου της Κυβέρνησης, Υπουργών, Αναπληρωτών Υπουρ¬ 
γών και Υφυπουργών». 

ι. Του π.δ. 89/2014 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ Α' 134). 

ια. Της υπ’ αριθμ. 34658/4-7-2014 κοινή απόφαση του 
Πρωθυπουργού και του Υπουργού Ανάπτυξης και Αντα¬ 
γωνιστικότητας «Ανάθεση αρμοδιοτήτων στους Υφυπουρ¬ 
γούς Ανάπτυξης και Ανταγωνιστικότητας» (ΦΕΚ Β' 1825). 

2. Το υπ’ αριθμ. 273/8-9-2014 πρακτικό του Δ.Σ. της 
εταιρείας «Ελληνικής Εταιρείας Επενδύσεων και Εξω¬ 
τερικού Εμπορίου Α.Ε.». 

3. Το υπ. αριθμ. 45953/3997/18-9-2014 έγγραφο του 
Γ ραφείου Υφυπουργού Παναγιώτη (Νότη) Μηταράκη. 

4. Την ανάγκη τροποποίησης επιμέρους διατάξεων 
του ισχύοντος Κανονισμού Λειτουργίας της εταιρείας 
για λόγους εύρυθμης και αποτελεσματικότερης λει¬ 
τουργίας αυτής καθώς και για λόγους εναρμόνισης των 
διατάξεων αυτών με το άρθρο 11 του καταστατικού, 
όπως ισχύει. 

5. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο πρώτο 

Εγκρίνουμε την τροποποίηση του άρθρου 8 του ισχύο- 
ντος Εσωτερικού Κανονισμού Λειτουργίας της Ανώνυμης 
Εταιρείας με την επωνυμία «Ελληνική Εταιρεία Επενδύ¬ 


σεων και Εξωτερικού Εμπορίου Α.Ε.» και το διακριτικό 
τίτλο «ΕηΙθίρπεβ Θγθθοθ» (πρώην «ΕΠΕΝΔΥΣΤΕ ΣΤΗΝ ΕΛ¬ 
ΛΑΔΑ Α.Ε.» με δ.τ. «ΙΝνΕδΤ ΙΝ ΘΒΕΕΘΕ 3.Α.»), όπως αυτός 
δημοσιεύθηκε στο υπ’ αριθμ. 1799/9-8-2011 ΦΕΚ (τ.Β') και 
τροποποιήθηκε με την αριθμ. 14520/ΔΙΟΕ/27-3-2014 υπουρ¬ 
γική απόφαση (ΦΕΚ Β' 756) και ισχύει, ως ακολούθως: 

«Άρθρο 8 

Πρόσληψη προσωπικού 

1. Η Εταιρεία προσλαμβάνει προσωπικό για την κάλυ¬ 
ψη των εκάστοτε αναγκών της, όπως αυτές καθορίζο¬ 
νται από τη Διοίκηση. Το προσωπικό προσλαμβάνεται 
με απόφαση του Διοικητικού Συμβουλίου, με συμβάσεις 
εργασίας σύμφωνα με την κείμενη νομοθεσία υπό την 
επιφύλαξη των διατάξεων του άρθρου 11 του καταστα¬ 
τικού της Εταιρείας, όπως αυτό τροποποιήθηκε με το 
άρθρο 4 το Ν. 4242/2014 και ισχύει, και τις διατάξεις του 
παρόντος Κανονισμού. Η σχετική σύμβαση καταρτίζεται 
εγγράφως και περιέχει τουλάχιστον όλα τα στοιχεία που 
προβλέπονται στις διατάξεις του π.δ. 156/1994. Η εται¬ 
ρεία δικαιούται να προσλαμβάνει εργαζομένους και υπό 
δοκιμή, σύμφωνα με τους όρους και τις διαδικασίες που 
εκάστοτε καθορίζει. Η Εταιρεία υπογράφει ατομικές συμ¬ 
βάσεις εργασίας με όλο ανεξαιρέτως το προσωπικό της, 
σύμφωνα με πρότυπη σύμβαση που εγκρίνει το διοικητικό 
της Συμβούλιο, με ενιαίους γενικούς όρους δικαιωμάτων 
και υποχρεώσεων. Η άρνηση υπογραφής της ως άνω, 
σύμβασης συνιστά πειθαρχικό παράπτωμα. 

2. Η πρόσληψη γίνεται υπό την προϋπόθεση ότι ο 
υποψήφιος κατέχει τα ειδικά τυπικά προσόντα που 
ορίζονται στην οικεία προκήρυξη ή πρόσκληση εκδή¬ 
λωσης ενδιαφέροντος και τα γενικά τυπικά προσόντα 
που καθορίζονται στο άρθρο 7 του παρόντος Κανονι¬ 
σμού. Το Διοικητικό Συμβούλιο καταγγέλλει τη σύμβαση 
εργασίας, αν μετά την πρόσληψη διαπιστωθεί ότι ο 
προσληφθείς δεν έχει τα απαιτούμενα γενικά και ειδικά 
προσόντα. Οι συμβάσεις εξαρτημένης εργασίας του 
προσωπικού μπορούν να καταγγέλλονται σύμφωνα με 
τους όρους και προϋποθέσεις της εκάστοτε ισχύουσας 
εργατικής νομοθεσίας. 

3. Γ ια την πρόσληψη προσωπικού, η Εταιρεία δημοσι¬ 
εύει, κατ’ εφαρμογή του Άρθρου 11 του καταστατικού 
της, πρόσκληση εκδήλωσης ενδιαφέροντος-προκήρυξη, 
στην οποία καθορίζονται οι θέσεις, τα κριτήρια επιλογής 
και περιλαμβάνεται κάθε απαραίτητη πληροφορία (αριθ¬ 
μός προσλαμβανομένων, τυχόν ειδικότερα προσόντα, 
απαιτούμενα δικαιολογητικά και προθεσμία υποβολής 
τους, διαδικασία αξιολόγησης κ.ο.κ.). Η σχετική πρόσκλη¬ 
ση εκδήλωσης ενδιαφέροντος - προκήρυξη αναρτάται 
στην ιστοσελίδα της Εταιρείας για διάστημα 15 ημερο¬ 
λογιακών ημερών και δημοσιεύεται σε δύο (2) τουλάχι¬ 
στον εφημερίδες ευρείας κυκλοφορίας. 

4. Για τη διεξαγωγή της διαδικασίας αξιολόγησης και 
πρόσληψης προσωπικού συγκροτείται από την Εταιρεία 
Επιτροπή Αξιολόγησης Υποψήφιου Προσωπικού καθώς 
και Επιτροπή Ενστάσεων, αμφότερες απαρτιζόμενες 
από υπαλλήλους της Εταιρείας κατέχοντες θέση ευθύ¬ 
νης. Η Επιτροπή Αξιολόγησης Υποψήφιου Προσωπικού 
διενεργεί τη διαδικασία αξιολόγησης των υποψηφίων και 
κάθε σχετική με αυτήν πράξη, σύμφωνα με τα ειδικώς 
οριζόμενα στην εκάστοτε Πρόσκληση Εκδήλωσης Ενδια¬ 
φέροντος - Προκήρυξη, μέχρι και την σύνταξη των τελικών 
πινάκων των επιλεγομένων και των επιλαχόντων και την 

υποβολή τους προς έγκριση στο Διοικητικό Συμβούλιο της 
Εταιρείας. Η Επιτροπή Ενστάσεων, αντιστοίχως, αξιολογεί 
τις ενστάσεις αναφορικά με την επιλογή των υποψηφίων, 
τη διαδικασία και την τήρηση των όρων της εκάστοτε 
Πρόσκλησης Εκδήλωσης Ενδιαφέροντος - Προκήρυξης 
και εισηγείται στο Διοικητικό Συμβούλιο της Εταιρείας επ’ 
αυτώ καθώς και την επιλογή των υποψηφίων. Οι ειδικότε¬ 
ρες λεπτομέρειες λειτουργίας και αρμοδιοτήτων των εν 
λόγω Επιτροπών ρυθμίζονται με αποφάσεις των αρμοδίων 
οργάνων διοίκησης της Εταιρείας. Κατά τα λοιπά ακολου¬ 
θείται συμπληρωματικά η διαδικασία και οι προβλέψεις 
του άρθρου 12 παρ. 1 του Ν. 4242/14. 

5. Η πρόσληψη ειδικού προσωπικού για την ενίσχυση 
των προγραμμάτων και δράσεων της Εταιρείας στο 
εξωτερικό δυνάμει του άρθρου 4 του Ν. 4242/2014, πραγ¬ 
ματοποιείται σύμφωνα με τα οριζόμενα στις εκάστοτε 
ειδικές διατάξεις και κατόπιν προηγούμενων σχετικών 
αποφάσεων του Διοικητικού Συμβουλίου. 

6. Με απόφαση του Διοικητικού Συμβουλίου της Εται¬ 
ρείας ή των νομίμων εκπροσώπων αυτής είναι δυνατή 
η αξιοποίηση εξειδικευμένων εξωτερικών συνεργατών 
(φυσικών ή νομικών προσώπων) για την εξειδικευμένη 
τεχνική ή/ και επιστημονική υποστήριξη της Εταιρείας 
σε οποιοδήποτε στάδιο της κατά τα ανωτέρω διαδικα¬ 
σίας επιλογής του προσωπικού της.» 

Άρθρο δεύτερο 
Έναρξη ισχύος 

Η παρούσα απόφαση ισχύει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτέμβριος 2014 

Ο ΥΦΥΠΟΥΡΓΟΣ 

ΠΑΝΑΓΙΩΤΗΣ ΜΗΤΑΡΑΚΗΣ 
-♦- 

Αριθμ. 71701 (4) 

Τροποποίηση της υπ’ αριθμ. 187/28.1.2014 (ΦΕΚ τ.Β' 265/ 
7-2-2014) απόφασης του Υπουργού Δικαιοσύνης, Δια¬ 
φάνειας και Ανθρωπίνων Δικαιωμάτων «Σύσταση και 
συγκρότηση ειδικής νομοπαρασκευαστικής επιτροπής 
με αντικείμενο την ενσωμάτωση στην εθνική έννομη 
τάξη της Οδηγίας 2013/48/ΕΕ του Ευρωπαϊκού Κοι¬ 
νοβουλίου και του Συμβουλίου της 22ας Οκτωβρίου 
2013, σχετικά με το δικαίωμα πρόσβασης σε δικηγό¬ 
ρο στο πλαίσιο ποινικής διαδικασίας και διαδικασίας 
εκτέλεσης του ευρωπαϊκού εντάλματος σύλληψης, 
καθώς και σχετικά με το δικαίωμα ενημέρωσης τρί¬ 
του προσώπου σε περίπτωση στέρησης της ελευθε¬ 
ρίας του και με το δικαίωμα επικοινωνίας με τρίτα 
πρόσωπα και με προξενικές αρχές κατά τη διάρκεια 
της στέρησης της ελευθερίας, τη σύνταξη της σχετι¬ 
κής αιτιολογικής έκθεσης, της έκθεσης αξιολόγησης 
συνεπειών ρυθμίσεων και του πίνακα αντιστοίχισης 
των προτεινόμενων με το σχέδιο νόμου διατάξεων με 
τις διατάξεις της Οδηγίας» - Αντικατάσταση μέλους. 

Ο ΥΠΟΥΡΓΟΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1) Τις διατάξεις: 

α) του άρθρου 5 παρ. 6 του Ν. 2408/1996 (ΦΕΚ Α' 104), 


όπως τροποποιήθηκε με το άρθρο 10 Ν. 3060/2002 (ΦΕΚ 
Α' 242), 

β) του άρθρου 21 του Ν. 4024/2011 (ΦΕΚ Α' 226) «Συντα- 
ξιοδοτικές ρυθμίσεις, ενιαίο μισθολόγιο - βαθμολόγιο, 
εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρα¬ 
τηγικής 2012 - 2015» και 

γ) του άρθρου 7 παρ. 2 περ. β' του Ν. 3469/2006 «Εθνι¬ 
κό Τυπογραφείο, Εφημερίς της Κυβερνήσεως και λοιπές 
διατάξεις» (ΦΕΚ Α' 131). 

2) Την υπ’ αριθμ. 187/28.1.2014 (ΦΕΚ τ.Β' 265/7-2-2014) 
απόφαση του Υπουργού Δικαιοσύνης, Διαφάνειας και 
Ανθρωπίνων Δικαιωμάτων, με την οποία συστάθηκε και 
συγκροτήθηκε η εν θέματι ειδική νομοπαρασκευαστική 
επιτροπή. 

3) Το υπ’ αριθμ. πρωτ. 39498/17-9-2014 έγγραφο του 
Υπουργείου Εξωτερικών. 

4) Το γεγονός ότι από τις διατάξεις της παρούσας 
δεν προκαλείται δαπάνη, αποφασίζουμε: 

Τροποποιούμε την υπ’ αριθμ. 187/28-1-2014 (ΦΕΚ τ.Β' 
265/7-2-2014) απόφαση ως εξής: 

Σε αντικατάσταση του ορισθέντος τακτικού μέλους 
Τατιανής Παπαδοπούλου του Δημοσθένη, ορίζεται η Λου- 
κία Κοτρώνη του Κωνσταντίνου, Αναπληρώτρια Νομική 
Σύμβουλος στο Τμήμα Δικαίου Ευρωπαϊκής Ένωσης της 
Ειδικής Νομικής Υπηρεσίας του Υπουργείου Εξωτερι¬ 
κών ως τακτικό μέλος στην ειδική νομοπαρασκευαστική 
επιτροπή με αντικείμενο την ενσωμάτωση στην εθνική 
έννομη τάξη της Οδηγίας 2013/48/ΕΕ του Ευρωπαϊκού 
Κοινοβουλίου και του Συμβουλίου της 22ας Οκτωβρίου 
2013, σχετικά με το δικαίωμα πρόσβασης σε δικηγόρο 
στο πλαίσιο ποινικής διαδικασίας και διαδικασίας εκτέ¬ 
λεσης του ευρωπαϊκού εντάλματος σύλληψης, καθώς και 
σχετικά με το δικαίωμα ενημέρωσης τρίτου προσώπου 
σε περίπτωση στέρησης της ελευθερίας του και με το 
δικαίωμα επικοινωνίας με τρίτα πρόσωπα και με προξε¬ 
νικές αρχές κατά τη διάρκεια της στέρησης της ελευ¬ 
θερίας, τη σύνταξη της σχετικής αιτιολογικής έκθεσης, 
της έκθεσης αξιολόγησης συνεπειών ρυθμίσεων και του 
πίνακα αντιστοίχισης των προτεινόμενων με το σχέδιο 
νόμου διατάξεων με τις διατάξεις της Οδηγίας. 

Κατά τα λοιπά ισχύει η υπ’ αριθμ. 187/28-1-2014 (ΦΕΚ 
τ.Β' 265/7.2.2014) απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 2014 

Ο ΥΠΟΥΡΓΟΣ 

ΧΑΡΑΛΑΜΠΟΣ ΑΘΑΝΑΣΙΟΥ 
-♦- 

Αριθμ. 60491/2196 (5) 

Ανανέωση απαγόρευσης Θήρας, για ένα (1) ακόμη έτος 
σε έκταση δέκα χιλιάδων εξακοσίων στρεμμάτων 
(10.600 στρ.), περιφέρειας Τοπ. Κοιν. Μάζιας Δήμου 
Ιωαννιτών και Τοπ. Κοιν. Γότιστας Δήμου Μετσόβου, 
Περ. Ενότητας Ιωαννίνων. 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τ ις Διατάξεις: 

1.1. Του Ν. 3852/2010 «Νέα Αρχιτεκτονική της Αυτοδιοί- 

κησης και της Αποκεντρωμένης Διοίκησης - Πρόγραμμα 
Καλλικράτης και ειδικότερα του άρθρου 280». 

1.2. Του Π.Δ. 141/2010 «Οργανισμός της Αποκεντρωμέ¬ 
νης Διοίκησης Ηπείρου - Δ. Μακεδονίας». 

1.3. Του Ν. 2503/97 « Διοίκηση, Οργάνωση, Στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις». 

1.4. Του Ν. 2647/98 «Μεταβίβαση αρμοδιοτήτων στην 
Περιφέρεια». 

1.5. Του άρθρου 258 παρ. 5 του Ν. Δ. 86/69 «Περί Δασι¬ 
κού Κώδικα», που προστέθηκε με την παρ. 3 του άρθ. 7 
του Ν. 177/75 «περί αντικαταστάσεως και συμπληρώσεως 
διατάξεων του Ν. Δ. 86/69». 

1.6. Του Π.Δ. 94/1993 «Περί καθορισμού αρμοδιοτήτων 
που διατηρούνται από τον Υπουργό και τις Περιφερεια¬ 
κές αρχές ή όργανα διανομαρχιακού επιπέδου του 
Υπουργείου Γεωργίας». 

2. Την υπ’ αριθμ. 141109/24-02-1984 απόφαση του Υπ. 
Γ εωργίας με την οποία εκδόθηκε η υπ’ αριθμ. 21/13-04-1984 
Δ.Α.Δ. του Δασαρχείου Ιωαννίνων, δεκαετής απαγόρευση 
Θήρας στη λίμνη «Παμβώτιδα» Ιωαννίνων. 

3. Την υπ’ αρθ. 414985/29-11-1985 (ΦΕΚ Β7757/18-12-1985) 
κοινή απόφαση, «Μέτρα διαχείρισης άγριας πτηνοπανίδας». 

4. Την υπ’ αριθμ. 8363/276/Ε 103/23-02-2012 ΚΥΑ των 
Υπουργών Εσωτερικών - Οικονομικών - Ανάπτυξης, 
Ανταγωνιστικότητας και Ναυτιλίας - Περιβάλλοντος, 
Ενέργειας και Κλιματικής Αλλαγής - Αγροτικής Ανά¬ 
πτυξης και Τροφίμων. 

5. Την υπ’ αριθμ. 78006/2538/01-07-1994 δ/γή του Υπ. 
Γ εωργίας «Απαγορεύσεις κυνηγίου ορισμένου χρόνου». 

7. Την υπ’ αριθμ. 2133/09-07-2008 (ΦΕΚ Β714682/ 
29-07-2008) απόφασή μας «Περί Απαγόρευση Κυνηγίου 
όλων των θηραμάτων, για (3) τρία χρόνια σε έκταση 
(18.125) δεκαοκτώ χιλιάδων εκατόν είκοσι πέντε στρεμ¬ 
μάτων, περιφέρειας Δημ. Διαμ. Μάζιας, Γότιστας και 
Κράψης, Δήμων Περάματος, Εγνατίας και Παμβώτιδας, 
Νομού Ιωαννίνων». 

8. Την υπ’αριθμ. 1678/09-09-2011 (ΦΕΚ Β'/2200/30-09-2011) 
απόφασή μας «Περί Ανανέωσης απαγόρευσης Κυνη¬ 
γίου όλων των θηραμάτων, για δύο (2) ακόμη χρόνια σε 
έκταση (18.125) δεκαοκτώ χιλιάδων εκατόν είκοσι πέντε 
στρεμμάτων, περιφέρειας Δημ. Διαμ. Μάζιας, Γότιστας 
και Κράψης, Δήμων Περάματος, Εγνατίας και Παμβώτι¬ 
δας, Νομού Ιωαννίνων». 

9. Την υπ’ αριθμ. 53934/2117/13-09-2013 (ΦΕΚ Β72419/ 
27-09-2013) απόφασή μας «Περί Ανανέωσης απαγόρευ¬ 
σης Κυνηγίου όλων των θηραμάτων, για ένα (1) ακόμη 
έτος σε έκταση δέκα χιλιάδων εξακοσίων στρεμμάτων 
(10.600 στρ.), περιφέρειας Τοπ. Κοιν. Μάζιας Δήμου Ιω- 
αννιτών και Τοπ. Κοιν. Γότιστας Δήμου Μετσόβου, Περ. 
Ενότητας Ιωαννίνων». 

10. Το υπ’ αριθμ. 62/20-05-2014 έγγραφο του Κυνηγετικού 
Συλλόγου Ιωαννίνων «Περί διετούς ανανέωσης απαγόρευ¬ 
σης κυνηγίου της εις το θέμα αναφερόμενης έκτασης». 

11. Το υπ’ αριθμ. 10307/16-09-2014 έγγραφο του Δήμου 
Μετσόβου «Περί ανανέωσης απαγόρευσης κυνηγίου της 
εις το θέμα αναφερόμενης έκτασης». 

12. Το από 30-09-201 έγγραφο του Προέδρου της Τοπ. 
Κοιν. Μάζιας του Δήμου Ιωαννιτών σχετικό με την ανα¬ 
νέωση απαγόρευσης Θήρας, στην εν λόγω περιοχή. 

13. Την υπ’ αριθμ. 43827/3726/11-07-2014 αναφορά - 
πρόταση του Δασαρχείου Ιωαννίνων, πρόταση για 
παράταση ισχύος της απαγόρευσης του κυνηγίου στη 
λίμνη «Παμβώτιδα» Ιωαννίνων. 


14. Επειδή στην εν λόγω περιοχή επικρατούν ιδανικές 
συνθήκες για την προστασία, ανάπτυξη και αναπαραγω¬ 
γή του θηραματικού πλούτου και το γεγονός ότι, η πανί¬ 
δα παρά την παρέλευση πολλών ετών απαγόρευσης του 
κυνηγίου, χρήζει περαιτέρω προστασίας, προκειμένου 
να επιτευχθεί ο επιδιωκόμενος σκοπός, αποφασίζουμε: 

Ανανεώνουμε την ισχύτης υπ’ αριθμ. 53934/2117/13-09-2013 
απόφασής μας, και απαγορεύουμε το κυνήγι όλων των 
θηραμάτων για ένα (1) ακόμη έτος, σε έκταση δέκα 
χιλιάδων εξακοσίων στρεμμάτων (10.600 στρ.), περιφέ¬ 
ρειας Τοπ. Κοιν. Μάζιας Δήμου Ιωαννιτών και Τοπ. Κοιν. 
Γ ότιστας Δήμου Μετσόβου, Περ. Ενότητας Ιωαννίνων. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Οι παραβάτες της παρούσας τιμωρούνται σύμφωνα 
με τις ισχύουσες περί Θήρας διατάξεις. 

Η απόφαση αυτή που ισχύει από την ημερομηνία δη¬ 
μοσίευσής της και λήγει στις 31-7-2015, να δημοσιευθεί 
στην Εφημερίδα της Κυβερνήσεως. 

Ιωάννινα, 18 Σεπτεμβρίου 2014 

Η Γ ενική Γ ραμματέας 
Αποκεντρωμένης Διοίκησης 
ΒΑΣΙΛΙΚΗ ΕΥΤΑΞΑ 
-♦- 

Αριθμ. 60975/2212 (6) 

Ανανέωση απαγόρευσης Θήρας περιορισμένης χρονικής 
διάρκειας, για πέντε (5) ακόμη έτη, σε έκταση 29.600 
στρεμμάτων στη Λίμνη Παμβώτιδα, Νομού Ιωαννίνων. 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις Διατάξεις: 

1.1. Του Ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης και ειδικότερα του άρθρου 280». 

1.2. Του Π. Δ. 141/2010 «Οργανισμός της Αποκεντρωμέ¬ 
νης Διοίκησης Ηπείρου - Δ. Μακεδονίας». 

1.3. Του Ν. 2503/1997 « Διοίκηση, Οργάνωση, Στελέχω¬ 
ση της Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις». 

1.4. Του Ν. 2647/1998 «Μεταβίβαση αρμοδιοτήτων στην 
Περιφέρεια». 

1.5. Του άρθρου 258 παρ. 5 του Ν. Δ. 86/69 «Περί Δασι¬ 
κού Κώδικα», που προστέθηκε με την παρ. 3 του άρθ. 7 
του Ν. 177/75 «περί αντικαταστάσεως και συμπληρώσεως 
διατάξεων του Ν. Δ. 86/69». 

1.6. Του 94/1993 «Περί καθορισμού αρμοδιοτήτων που 
διατηρούνται από τον Υπουργό και τις Περιφερειακές 
αρχές ή όργανα διανομαρχιακού επιπέδου του Υπουρ¬ 
γείου Γ εωργίας». 

2. Την υπ’ αριθμ. 141109/24-02-1984 απόφαση του Υπ. Γ ε¬ 
ωργίας με την οποία εκδόθηκε η υπ’ αριθμ. 21/13-04-1984 
Δ.Α.Δ. του Δασαρχείου Ιωαννίνων, δεκαετής απαγόρευ¬ 
ση Θήρας στη λίμνη «Παμβώτιδα» Ιωαννίνων. 

3. Την υπ’ αρθ. 414985/29-11-1985 (ΦΕΚ Β'/757/18-12-1985) 
κοινή απόφαση, «Μέτρα διαχείρισης άγριας πτηνοπανίδας». 

4. Την υπ’ αριθμ. 8363/276/Ε 103/23-02-2012 ΚΥΑ των 
Υπουργών Εσωτερικών - Οικονομικών - Ανάπτυξης, Ανταγω¬ 
νιστικότητας και Ναυτιλίας - Περιβάλλοντος, Ενέργειας και 
Κλιματικής Αλλαγής - Αγροτικής Ανάπτυξης και Τροφίμων. 

5. Την υπ’ αριθμ. 78006/2538/01-07-1994 δ/γή του Υπ. 
Γεωργίας «Απαγορεύσεις κυνηγίου ορισμένου χρόνου». 

6. Την υπ’ αριθμ. 2663/03-08-1194 απόφαση Νομάρχη Ιω- 
αννίνων, με την οποία εκδόθηκε η υπ’ αριθμ. 70/14-10-1994 
Δ.Α.Δ. του Δασαρχείου Ιωαννίνων «περί πενταετούς 
απαγόρευσης Θήρας στη λίμνη «Παμβώτιδα» Ιωαννίνων, 
με ημερομηνία λήξης την 31-07-1999. 

7. Την υπ’ αριθμ. 8527/06-10-1999 απόφαση Δασάρχη Ιω¬ 
αννίνων, με την οποία εκδόθηκε η υπ’ αριθμ. 47/22-11-1999 
Δ.Α.Δ. του Δασαρχείου Ιωαννίνων «περί πενταετούς 
απαγόρευσης Θήρας στη λίμνη «Παμβώτιδα» Ιωαννίνων, 
με ημερομηνία λήξης την 31-07-2004. 

8. Την υπ’ αριθμ. 1909/30-06-2004 απόφασή μας «περί πε¬ 
νταετούς παράτασης απαγόρευσης Θήρας στη λίμνη «Παμ¬ 
βώτιδα» Ιωαννίνων, με ημερομηνία λήξης την 31-07-2009. 

9. Την υπ’ αριθμ. 2418/08-07-2009 απόφαση μας «περί πε¬ 
νταετούς παράτασης απαγόρευσης Θήρας στη λίμνη «Παμ¬ 
βώτιδα» Ιωαννίνων, με ημερομηνία λήξης την 31-07-2014. 

10. Το υπ’ αριθμ. 410/26-06-2014 έγγραφο της Ε' Κυνη¬ 
γετικής ομοσπονδίας Ηπείρου «πρόταση απαγόρευσης 
της λίμνης Παμβώτιδας και τροποποίηση ορίων αυτής». 

11. Το υπ’ αριθμ. 76/16-06-2014 έγγραφο του Κυνη¬ 
γετικού Συλλόγου Ιωαννίνων, με το οποίο ζητούν να 
επιτραπεί το κυνήγι σε τμήμα της λίμνης «Παμβώτιδας». 

12. Το υπ’ αριθμ. 61439/4215/03-07-2014 έγγραφο του 
Δήμου Ιωαννιτών «πρόταση απαγόρευσης κυνηγίου στη 
λίμνη «Παμβώτιδα». 

13. Την υπ’ αριθμ. 60855/2289/17-09-2014 αναφορά - 
πρόταση του Δασαρχείου Ιωαννίνων, πρόταση για 
παράταση ισχύος της απαγόρευσης του κυνηγίου στη 
λίμνη «Παμβώτιδα» Ιωαννίνων. 

14. Το γεγονός ότι, στην περιοχή του θέματος επικρα¬ 
τούν ιδανικές συνθήκες για την προστασία, ανάπτυξη 
και αναπαραγωγή του θηραματικού πλούτου και ιδιαί¬ 
τερα της πτηνοπανίδας, αποφασίζουμε: 

Ανανεώνουμε την ισχύ της υπ’ αριθμ. 2418/08-07-2009 
απόφασης, του Γ ενικού Γ ραμματέα Περιφέρειας Ηπεί¬ 
ρου, και απαγορεύουμε το κυνήγι όλων των θηραμάτων 
για πέντε (5) ακόμη έτη, σε έκταση (29.600) είκοσι εννέα 
χιλιάδων εξακοσίων στρεμμάτων, στην χερσαία και υδά¬ 
τινη περιοχής της λίμνης «Παμβώτιδας» Π.Ε. Ιωαννίνων. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Οι παραβάτες της παρούσας τιμωρούνται σύμφωνα 
με τις ισχύουσες περί Θήρας διατάξεις. 

Η απόφαση αυτή που ισχύει από την ημερομηνία δη¬ 
μοσίευσής της και λήγει στις 31-7-2019, να δημοσιευθεί 
στην Εφημερίδα της Κυβερνήσεως. 

Ιωάννινα, 18 Σεπτεμβρίου 2014 

Η Γ ενική Γ ραμματέας 
Αποκεντρωμένης Διοίκησης 
ΒΑΣΙΛΙΚΗ ΕΥΤΑΞΑ 

-♦- 

Αριθμ. 7326/177173 (7) 

Ανάθεση καθηκόντων Ληξιάρχων, στις Δημοτικές Ενό¬ 
τητες του Δήμου Μώλου-Αγ.Κων/νου. 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ ΚΑΙ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

Α) των άρθρων 1, 6, 58 και 280 του Ν. 3852/2010 «Νέα 
Αρχιτεκτονική της Αυτοδιοίκησης και της Αποκεντρω¬ 


μένης Διοίκησης- Πρόγραμμα Καλλικράτης» (ΦΕΚ 
Α787/2010), 

Β) του άρθρου 1 και του άρθρου 2 του Ν. 344/1976 
«Περί ληξιαρχικών πράξεων» (ΦΕΚ Α' 143), όπως ισχύουν 
μετά την αντικατάσταση τους με το άρθρο 9 (παρ. 15 
και 16) του Ν. 2307/1995 «Προσαρμογή νομοθεσίας αρ¬ 
μοδιότητας Υπουργείου Εσωτερικών στις διατάξεις για 
τη Νομαρχιακή Αυτοδιοίκηση και άλλες διατάξεις» (ΦΕΚ 
113/Α71995). 

2. Την αριθ. Φ. 127080/57460/21-12-2010 (ΦΕΚ 1984/Β7 
2010) απόφαση του Υπουργού Εσωτερικών, Αποκέντρω¬ 
σης και Ηλεκτρονικής Διακυβέρνησης, περί υποδιαίρε¬ 
σης ληξιαρχικής περιφέρειας, Δήμων που συνιστώνται 
από συνένωση Ο.Τ.Α. σύμφωνα με τον Ν. 3852/2010. 

3. Την εγκύκλιο 65 (Α.Π.Φ. 127080/57510/31-12-2010) του 
ΥΠ.ΕΣ.Α.Η.Δ. 

4. Το άρθρο 1 παρ. 4 της αριθ. οικ.2990/18604/25-2-2011 
απόφασης της Γενικής Γραμματέως Αποκεντρωμένης 
Διοίκησης Θεσσαλίας και Στερεός Ελλάδας (Α.Δ.Ο.Σ.Ε.), 
περί μεταβίβασης δικαιώματος υπογραφής στον Προϊ¬ 
στάμενο της Γ ενικής Διευθύνσεως Εσωτερικής Λειτουρ¬ 
γίας και τους Προϊσταμένους Διευθύνσεων και Τμημάτων 
της ανωτέρω Γ ενικής Διεύθυνσης (ΦΕΚ 385/Β711-3-2011). 

5. Την αριθ. 15091/1-09-2014 (ορθή επανάληψη 03-09-2014) 
πρόταση του Δημάρχου Μώλου-Αγ.Κων/νου. 

6. Τα λοιπά στοιχεία του φακέλου, αποφασίζουμε: 

Αναθέτουμε την άσκηση καθηκόντων Ληξιάρχων στις 

Δημοτικές Ενότητες του Δήμου Μώλου-Αγ.Κων/νου, 
τους παρακάτω υπαλλήλους του Δήμου: 

1. Δημοτική Ενότητα Καμένων Βούρλων, Ληξίαρχος 
Μπήτας Βασίλειος του Νικολάου, κλάδου ΔΕΙ Διοικη¬ 
τικού. 

2. Δημοτική Ενότητα Μώλου, Ληξίαρχος, Ψευτογιάννη 
Λελούδα του Ιωάννη, κλάδου ΤΕ Διοικητικού-Λογιστικού. 

3. Δημοτική Ενότητα Αγίου Κων/νου, Ληξίαρχος, Ράπτη 
Μαρία του Ευσταθίου, κλάδου ΔΕΙ Διοικητικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 12 Σεπτεμβρίου 2014 

Με εντολή Γ ενικής Γ ραμματέως 
Αποκεντρωμένης Διοίκησης 
Ο Γ ενικός Διευθυντής Εσωτερικής Λειτουργίας 
ΔΗΜΗΤΡΙΟΣ ΚΩΤΟΥΛΑΣ 

-♦- 

Αριθμ. 7304/176964 (8) 

Απόφαση ανάθεσης καθηκόντων Ληξιάρχων, σε υπαλ¬ 
λήλους του Δήμου Αγράφων. 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ ΚΑΙ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1) Τις διατάξεις: 

Α) των άρθρων 1,6,58 και 280 του Ν. 3852/2010 «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης» (ΦΕΚ Α787/2010). 

Β) του άρθρου 1 και του άρθρου 2 του Ν. 344/1976 
«Περί ληξιαρχικών πράξεων» (ΦΕΚ Α' 143), όπως ισχύουν 
μετά την αντικατάσταση τους με το άρθρο 9 (παρ. 15 
και 16) του Ν. 2307/1995 «Προσαρμογή νομοθεσίας αρ¬ 
μοδιότητας Υπουργείου Εσωτερικών στις διατάξεις για 
τη Νομαρχιακή Αυτοδιοίκηση και άλλες διατάξεις» (ΦΕΚ 
113/Α71995). 

2) Την αριθ. Φ. 127080/57460/21-12-2010 (ΦΕΚ 1984/Β7 
2010) απόφαση του Υπουργού Εσωτερικών, Αποκέντρω¬ 
σης και Ηλεκτρονικής Διακυβέρνησης, περί υποδιαίρε¬ 
σης ληξιαρχικής περιφέρειας, Δήμων που συνιστώνται 
από συνένωση Ο.Τ.Α. σύμφωνα με τον Ν. 3852/2010. 

3) Την Εγκύκλιο 65 (Α.Π. Φ.127080/57510/31 -12-2010) του 
Υπουργείου Εσωτερικών, Αποκέντρωσης και Ηλεκτρο¬ 
νικής Διακυβέρνησης. 

4) Το άρθρο 1 παρ. 4 της αριθ. οικ.2990/18604/25-2-2011 
απόφασης της Γενικής Γραμματέως Αποκεντρωμένης 
Διοίκησης Θεσσαλίας και Στερεός Ελλάδας (Α.Δ.Θ.Σ.Ε), 
περί μεταβίβασης δικαιώματος υπογραφής στον Προϊ¬ 
στάμενο της Γενικής Διευθύνσεως Εσωτερικής Λειτουρ¬ 
γίας και τους Προϊσταμένους Διευθύνσεων και Τμημάτων 
της ανωτέρω Γ ενικής Διεύθυνσης (ΦΕΚ 385/Β'/11-3-2011). 

5) Το αριθ. 8208/03-09-2014 έγγραφο του Δήμου Αγρά- 
φων, περί ορισμού Ληξιάρχων στο Δήμο Αγράφων, ανά 
Δημοτική Ενότητα, για την εύρυθμη λειτουργία του 
Δήμου, με την έναρξη της νέας δημοτικής περιόδου, 
αποφασίζουμε: 

Αναθέτουμε την άσκηση καθηκόντων Ληξιάρχου στο 
Δήμο Αγράφων ανά Δημοτική Ενότητα, στους παρακάτω 
υπαλλήλους: 

1) Μπαλωμένο Νικόλαο του Ταξιάρχη, τακτικό υπάλλη¬ 
λο, κλάδου ΔΕ 1 Διεκπεραίωσης Υποθέσεων Πολιτών, με 
βαθμό Ε', στη Δημοτική Ενότητα Αγράφων του Δήμου 
Αγράφων. 

2) Πεσλή Δημήτριο του Βασιλείου, τακτικό υπάλλη¬ 
λο, κλάδου ΔΕ 1 Διεκπεραίωσης Υποθέσεων Πολιτών, 
με βαθμό Ε', στις Δημοτικές Ενότητες Απεραντίων και 
Ασπροποτάμου του Δήμου Αγράφων. 

3) Παπαροϊδάμη Ουρανία του Θεοδώρου, τακτικό 
υπάλληλο, κλάδου ΤΕ Γεωπονίας, με βαθμό Δ', στη Δη¬ 
μοτική Ενότητα Βίνιανης του Δήμου Αγράφων. 

4) Ζαχαροπούλου Παρασκευή του Χαράλαμπου, τα¬ 
κτικό υπάλληλο, κλάδου ΤΕ Διεκπεραίωσης Υποθέσεων 
Πολιτών, με βαθμό Γ', στη Δημοτική Ενότητα Φραγκί- 
στας του Δήμου Αγράφων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 12 Σεπτεμβρίου 2014 

Με εντολή Γ ενικής Γ ραμματέως 
Αποκεντρωμένης Διοίκησης 
Ο Γ ενικός Διευθυντής Εσωτερικής Λειτουργίας 
ΔΗΜΗΤΡΙΟΣ ΚΩΤΟΥΛΑΣ 

-♦- 

Αριθμ. 7329/177190 (9) 

Ανάθεση καθηκόντων Ληξιάρχου, σε υπαλλήλους του 
Δήμου Δελφών 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ ΚΑΙ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

Α) των άρθρων 1, 6, 58 και 280 του Ν. 3852/2010 «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης - Πρόγραμμα Καλλικράτης» (ΦΕΚ 
Α'/87/2010), Β) του άρθρου 1 και του άρθρου 2 του 


Ν. 344/1976 «Περί ληξιαρχικών πράξεων» (ΦΕΚ Α' 143), 
όπως ισχύουν μετά την αντικατάσταση τους με το άρ¬ 
θρο 9 (παρ. 15 και 16) του Ν. 2307/1995 «Προσαρμογή 
νομοθεσίας αρμοδιότητας Υπουργείου Εσωτερικών στις 
διατάξεις για τη Νομαρχιακή Αυτοδιοίκηση και άλλες 
διατάξεις» (ΦΕΚ 113/Α'/1995). 

2. Την αριθ. Φ.127080/57460/21-12-2010 (ΦΕΚ 1984/Β7 
2010) απόφαση του Υπουργού Εσωτερικών, Αποκέντρω¬ 
σης και Ηλεκτρονικής Διακυβέρνησης, περί υποδιαίρε¬ 
σης ληξιαρχικής περιφέρειας, Δήμων που συνιστώνται 
από συνένωση Ο.Τ.Α. σύμφωνα με τον Ν. 3852/2010. 

3. Την εγκύκλιο 65 (Α.Π .Φ .127080/57510/31 -12-2010) του 
ΥΠ.ΕΣ.Α.Η.Δ. 

4. Το άρθρο 1 παρ. 4 της αριθ. οικ.2990/18604/25-2-2011 
απόφασης της Γ εν. Γ ραμματέως Αποκεντρωμένης Διοί¬ 
κησης Θεσσαλίας και Στερεός Ελλάδας (Α.Δ.Θ.Σ.Ε), περί 
μεταβίβασης δικαιώματος υπογραφής στον Προϊστάμε¬ 
νο της Γενικής Διευθύνσεως Εσωτερικής Λειτουργίας 
και τους Προϊσταμένους Διευθύνσεων και Τμημάτων 
της ανωτέρω Γενικής Διεύθυνσης (ΦΕΚ 385/Β'/11 -3-2011). 

5. Την αριθ. 24304/01-09-2014 απόφαση του Δημάρχου 
Δελφών, αποφασίζουμε: 

Αναθέτουμε την άσκηση καθηκόντων Ληξιάρχου, στις 
Δημοτικές Ενότητες του Δήμου Δελφών, λόγω έναρξης 
της νέας δημοτικής περιόδου, στους κάτωθι υπαλλή¬ 
λους: 


Ληξιαρχική 

Περιφέρεια 

(Δημοτική 

Ενότητα) 

Ονοματεπώνυμο 

υπαλλήλου 

Κλάδος 

Βαθμός 

Άμφισσας 

Ιωάννης Λιανόπουλος 
του Αθανασίου 

ΔΕΙ 

Γ' 

Γ αλαξιδίου 

Λεμονιά Φαρδέλλου 
του Αναστασίου 

ΔΕΙ 

Γ' 

Γ ραβιάς 

Νικόλαος Τούμπας 
του Παναγιώτη 

ΔΕΙ 

Γ' 

Δελφών 

Ελένη Μπακοπούλου 
του Γεωργίου 

ΔΕΙ 

Γ' 

Δεσφίνας 

Δήμητρα Κουβέλη 
του Ιωάννη 

ΔΕΙ 

Δ' 

Ιτέας 

Αφροδίτη Αδάμ 
του Γ εωργίου 

ΔΕΙ 

Γ' 

Καλλιέων 

Παναγιώτης Κοτρώνης 
του Επαμεινώνδα 

ΔΕΙ 

Γ' 

Παρνασσού 

Αικατερίνη Στρογγυ- 
λάκου του Αθανασίου 

ΠΕΙ 

Γ' 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Λαμία, 12 Σεπτεμβρίου 2014 

Με εντολή Γ ενικής Γ ραμματέως 
Αποκεντρωμένης Διοίκησης 
Ο Γ ενικός Διευθυντής Εσωτερικής Λειτουργίας 
ΔΗΜΗΤΡΙΟΣ ΚΩΤΟΥΛΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ^τ) 


Ηλεκτρονική Διεύθυνση: ήί1ρ://νννννν.β1.9Γ - ε-σιαϊΙ: ννθόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*020264506 10 1 40008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































